Čiaunlag

Čiaunlag () – 1951–1953 m. TSRS „Dalstrojaus” lagerių sistemoje veikęs sunkiųjų darbų lageris, kurio kaliniai dirbo „Dalstrojaus” I valdybos („Pašto dėžutė 14”) objektuose.

Valdybos vieta: Pevekas, Magadano sritis (dabar Čiukčių autonominė apygarda), Rusijos TFSR, TSRS. Netoliese jo buvo išdėstyti lageriniai punktai.

Įsteigtas ne vėliau 1951 m. rugsėjo 1 d., uždarytas tarp 1953 m. kovo 15 d. ir 1953 m. rugpjūčio 1 d.

Pavaldus: Vyriausiajai „Dalstrojaus” lagerių valdybai.

Įkurtas urano, kurį 1947 m. aptiko Igorio Roždestvenskio geologinės žvalgybos partija, gavybai. Nėra išlikę tikslių duomenų, kur būtent buvo naudojamas urano koncentratas iš Čiukčijos. Gali būti, kad jis buvo žaliava serijinei atominio ginklo gamybai (kuri pradėta jau po pirmųjų atominio ginklo bandymų). Dalstrojaus urano lageriai turėjo blogą šlovę, nes be atšiauraus klimato ir sunkaus darbo prisidėjo radioaktyvioji spinduliuotė. Baisiausia urano gavybos vieta iš visko sprendžiant buvo Kolymos lageris Butugyčagas, įėjęs į Čiaunlago sistemą. Per neilgą lagerio egzistavimo laiką šalia Severnyj gyvenvietės šalia jo išaugo kalinių ir lagerio personalo kapinės (tarp jų yra ir vaikų kapų).

Čiaunlagas veikė tik dvejus metus – nuo 1951 iki 1953 m. Urano gavyba nutraukta netikėtai ir nebuvo jokių planinių darbų užbaigimo priemonių: įsakius nutraukti gavybą viduryje dienos rūdynai buvo skubomis apleisti, vietoje liko daug įrangos ir įrankių.

Kalinių skaičius 1951 m. rugsėjo 1 d. buvo 10 941, 1952 m. birželio 19 d. – 7274.

Lageriniai punktai (nepilnas sąrašas):

 „Pevek”
 „Severnyj” (prie Peveko)
 „Vostočnyj” – Čiukčijos kalnyne, 60 km nuo Peveko, tarp Šyrokij ir Utinyj upeliukų. Turėjo vyrų ir moterų zonas. Lagpunktą sudarė apie 30 pastatų, tame tarpe urano sodrinimo fabriko pastatas.
 „Zapadnyj” (prie Peveko)
 „Butugyčiag” („Dalstrojaus” Tenkos valdybos teritorijoje)

Išnašos

Nuorodos 
 Čaiunlagas „Memorialo” duomenų bazėje
 Daug nuotraukų iš buvusio Čaunlago lagerinių punktų 

Gulagas
Magadano sritis
Čiukčių autonominė apygarda